Loewe Handbag - Women Loewe Handbags online on YOOX Hong Kong - 45491129VT
Handle drop 21 cm, Depth 19 cm, Height 26 cm, Length of handle 54 cm, Width 53 cm Polisielid dood ná kapers op hom en kollegas skiet | Netwerk24
Deur Marietie Louw-Carstens 17 Junie 2019 17:40
Konst. Alfred Mathabatha (30) van die Tubatse-polisiekantoor in Limpopo is Donderdag in die voorval gewond.
Lt.genl. Khehla Sitole, nasionale polisiehoof, het simpatie met sy familie betuig.
Kol. Brenda Muridili, nasionale polisiewoordvoerder, sê Mathabatha is langs die pad tussen Majaditshukudu en Ohrigstad gewond.
Hy en kollegas het ’n motorkaping gesien en dadelik agter die kapers aangejaag. Die kapers het op hulle losgebrand en Mathabatha is gewond. Die kapers is steeds op vye voet.
Die gewonde konstabel is dadelik na ’n nabygeleë hospitaal geneem, waar hy Sondagaand aan sy beserings beswyk het.
Mathabatha was sedert 6 Februarie 2017 ’n polisielid.
Sitole het opdrag gegee dat sy moordenaars binne 72 uur aangekeer moet word.
“Ons sal nie rus totdat die skuldiges aangekeer is nie,” het Sitole gesê.
Meer oor: Alfred Mathabatha | Limpopo | Konstabel Doodgeskiet | Kapers Skiet Konstabel | Kapers | Polisielid